**Sanchi** (devangari sanskrt: भीमबेटका पाषाण आश्रय) je selo u oblasti Raisen, u središtu indijske države Madhya Pradesh, 46 km sjeverno od Bhopala i 10 km od Besnagara. Selo je 2001. godine brojalo 6785 stanovnika s 67% pismenog stanovništva, što je veći prosjek od državnog (59,5%).

Ime mu vjerojatno potječe od sanskrtskog izraza za "mjeriti", dok na hindskom *Sancha* znači "Humci od kamenja". U njemu se nalazi više budističkih spomenika izgrađenih od 3. vijeka pne. do 12. vijeka, zbog čega je jedno od najvažnijih mjesta hodočašća za budiste na svijetu.. Zbog toga su Budistički spomenici Sanchija upisani na UNESCO-v popis mjesta svjetske baštine u Aziji i Oceaniji 1989. godine.

Reljefi sjevernih vrata Velike stupe iznutra

Historija
---------

Nacrt Velike stupe
Reljefi sjevernih vrata Velike stupe izvana
Kraljevska procesija sa slonovima sa zapadnih vrata
Maurijski vladar Ašoka Veliki je u 3. vijeku pne. dao izgraditi Veliku stupu u Sanchiju, preko mjesta gdje su se nalazile relikvije Bude. Stupa je uništena u 2. vijeku pne. ali je ubrzo potpuno obnovljena i proširena tako da je njezina veličina gotovo udvostručena.

U razdolju dinastije Satavahana izgrađene su još dvije stupe i sveti put, što je zabilježeno na natpisu na vrhu arhitrava južnog portala:

> Poklon Anande, Vasithijevog sina, pokrovitelja umjetnika rajana (vladara) Sirija Satakarnija
> 
> 

Opadanjem popularnosti budizma u Indiji, spomenici u Sanchiju su zanemareni i počeli su propadati. Do 12. vijeka je oko ovih ranih budističkih građevina izgrađen i veliki broj hinduističkih. Prvi zapadnjak koji ih je opisao bio je britanski general i povjesničar Taylor 1818. godine. Do 1881. godine mnogi amaterski arheolozi su nestručnim radom opustošili lokalitet, nakon čega su uslijedili radovi na obnovi. Od 1912.-19. godine građevine su obnovljene u danačnji izgled, pod budnim okom povjesničara Sir Johna Marshalla. Danas se na ovom lokalitetu nalazi oko 50 građevina, uključujući tri stupe i nekoliko hramova.

Znamenitosti
------------

Velika stupa ima središte od jednostavne sferne građevine od opeke iz 3. vijeka pne. u kojoj se nalaze Budine relikvije. Ona je okrunjena čatrom, konstrukcijom u obliku suncobrana čija je namjena bila da štuje i štiti relikvije. Kasnije je stupa proširena i okružena kamenim prstenom za cirkumambulaciju (procesija kruženja relikvijama), a kupola joj poravnana kako bi se smjestile tri čatre. Izgrađen je kameni zidić s balustradom oko stupe s četiri reljefima bogato ukrašene torane (budistički sveti portali) koje predstavljaju ljubav, mir, povjerenje i hrabrost. Iako su od kamena, one imaju oblik i ukrase na način kako se gradilo od drveta. Narativne skulpture prikazuju prizore iz života Bude, zajedno s prizorima iz svakodnevnog života, pa čak i osobe odjevene u grčku odjeću. Neobičnost tih prizora je u tome što se Buda nikada ne prikazuje u ljudskom obliku, nego životinjskom, jer se smatralo da je ljudsko tijelo za njega bilo preograničavajuće. Vrhovi su im ukrašeni budističkim simbolima poput *šrivatse* (kraljevsko božanstvo), *tritane* (tri svetosti) i *dharme* (kotač zakona) koji će kasnije postati *ašokačakra* i simbol indijske države.

Pored Velike stupe nalaze se još dvije manje, stupe budinih sljedbenika, koje oblikom prate oblik velike stupe, ali su skromnije u dimenzijama i ukrasima. Hram br. 17 je vjerojatno najstariji budistički hram iz Gupta razdoblja (320.-550.). On ima plošno kvadratično svetište s trijemom na četiri stupa. Dok mu nunutrašnjost i tri strane nisu ukrašene, sprijeda je elegantno izrezbaren, zajedno s tri stupa trijema.

* Prilaz budističkim spomenicimaPrilaz budističkim spomenicima
* Velika stupa u SanchijuVelika stupa u Sanchiju
* Zapadna toranaZapadna torana
* Hodočasnici ispred stupe budinog učenikaHodočasnici ispred stupe budinog učenika
* Ostaci budističkog samostanaOstaci budističkog samostana

Povezano
--------

* Indijska umjetnost

Izvori
------

1. ↑  Popis stanovništva u Indiji po gradovima, selima i naseljima () Preuzeto 11. 6. 2011.
2. ↑  Vidya Dehejia, *Indian Art*, 1997. Phaidon: London. ISBN 0-7148-3496-3.
3. ↑  John Marshall, *A Guide to Sanchi*, str. 38. Calcutta: Superintendent, Government Printing (1918.): 
> Velika stupa je vjerojatno uništena za vrijeme Pusyamitra Sunga koji je okončao Maurijsko Carstvo i osnovao dinastiju Sunga (184.-148. pne.), a koji je bio poznat kao mrzitelj budizma. Ali je odmah obnovljena, vjerojatno za vrijeme Sungovog sina i nasljednika Agnimitra.
4. ↑  Izvorni tekst: "L1: Rano Siri Satakarnisa L2: avesanisa vasithiputasa L3: Anamdasa danam", John Marshall, "A guide to Sanchi", str. 52.
5. ↑  Pokrovitelji ovih ukrasa, bogati muškarci i žene, bi obično odabrali najdraži prizor iz Budina života i dali da se njihovo ime upiše pored njega. Zbog toga su prizori nasumični i nisu kronološki poredani (Dehejia, 1992.)
6. ↑  IBID 2, str. 7.-29.

Vanjske veze
------------

***Sanchi*** na Wikimedijinoj ostavi

* Stupe Sanchija ()
* Obnova budizma u Indiji Arhivirano 2016-03-13 na Wayback Machine-u ()

| * p
* r
* u
Svjetska baština u Indiji |
| --- |
|  | 
Tvrđava Agra • Špiljski hramovi u Ajanti • Skloništa u stijenama Bhimbetke • Crvena utvrda u Delhiju • Arheološki park Champaner-Pavagadh • Chhatrapati Shivaji Terminus, Historijski željeznički kolodvor u Mumbaiju • Veliki hramovi dinastije Chola (Brihadeeswarar, Gangaikondacholisvaram i Airavatesvara) • Špilje Elephante • Špiljski hramovi Ellore • Mogulski grad Fatehpur Sikri • Crkve i konvikti starog grada Goa • Spomenici Hampija • Humajunova grobnica u Delhiju • Jantar Mantar u Jaipuru • Nacionalni park Kaziranga • Nacionalni park Keoladeo • Skupina spomenika grada Khajurahoa • Hram sunca u Konarku • Kutab minaret s pripadajućim spomenicima u Delhiju • Spomenici Mahabalipurama • Mahabodhi • Nacionalni park Manas • Nacionalni parkovi Nanda Devi i Dolina cvijeća • Spomenici Pattadakala • Indijske planinske pruge • Rajasthanske brdske utvrde • Budistički spomenici Sanchija • Nacionalni park Sundarbans1) • Zapadni Gati
 | Indijska zastava |
| **Indijska nematerijalna svjetska baština**

Novruz, proslava iranske Nove godine2) • Kutiyattam, sanskritsko kazalište • Ramlila, tradicionalna izvedba Ramajane • Ramman, vjerski festival i kazalište u Garhwal Himalajama |
| 
1) Zajednička svjetska baština Indije i Bangladeša.  
2) Slavi se u još desetak država sa značajnim udjelom iranskog stanovništva. 
 |